Hinnataseme poolest on India odav maa. Iga asjapulk ja kuli (pakivedaja, isehakanud teenäitaja, templi väravate juures jalatsite valvur või mis iganes asjamees) tahab saada bakshees´t ehk jootraha meie mõistes. See võib olla täiesti sümboolne, vaid mõni ruupia, ja ka see ajab asja täiesti vabalt ära. Samuti on ka kaupmeestel millegi ostmisel vaja üldjuhul tõsiselt tegeleda tingimisega (põhitoiduainete ostmisel enamasti selle alla ei käi). Pudel vett (1,5 l ) maksab tänavalt ostes 12 ruupiat, 0,5 l Coca-Cola 20 ruupiat, õlu (675ml) 70-200 ruupiat (sõltuvalt kohast), keskmine lõuna 60-100 ruupiat. India ruupia eesti kroonidesse arvestamiseks võib ruupia jagada kolmega, rahakurss muutub tihti.